Arwain a Rheoli Gweithwyr Proffesiynol yn y maes Addysg
Yr Aseiniad

Teitl yr Aseiniad: Ymateb adfyfyriol, academaidd i’r cysyniad o arwain a rheoli Gweithwyr Proffesiynol yn y Maes Addysg (4,000 o eiriau).

I helpu eich ysgrifennu:

· Ysgrifennwch am y cysylltiad rhwng eich profiadau/ymarfer a’r hyn rydych wedi darllen am arwain Gweithwyr Proffesiynol yn y Maes Addysg yn ystod y modiwl hwn.
· Rhowch enghreifftiau a chynnig myfyrdodau ar yr enghreifftiau rydych wedi eu rhannu mewn perthynas â chynnwys y modiwl.  
· Gwnewch gysylltiadau a sylwch bod gennych yr hawl i gynnig cwestiynau adfyfyriol er mwyn llywio eich ysgrifennu e.e. Rwyf nawr yn tybio am, mae hyn yn gwneud i fi feddwl, mae hyn yn codi cwestiynau am a.y.b.
· Gwnewch yn siŵr bod eich adfyfyrio yn tynnu ar gynnwys y modiwl mewn modd amlwg ym mhob adran, fel bod y cysylltiad rhwng theori ac ymarfer yn glir. 
· Mae’n iawn i osod cwestiynau neu cynnig pethau i’w hystyried ym mhrif ran eich aseiniad. 
· Yn y casgliad, mae modd adfyfyrio ar yr hyn rydych wedi ei ddysgu yn y modiwl mewn modd ystyrlon sy’n seiliedig ar dystiolaeth. 
Trosolwg yr Aseiniad
Mae adfyfyrio academaidd / proffesiynol yn cynnwys unrhyw fath o adfyfyrio sydd wedi ei ysgrifennu er mwyn i'w gyflwyno i'w asesu mewn cyd-destun academaidd, proffesiynol neu ddatblygu sgiliau. Mae gan fyfyrdodau academaidd priodoleddau penodol, a bydd ymwybyddiaeth o’r rhain yn eich helpu ysgrifennu ymateb adfyfyriol academaidd da. Mae gan ymateb adfyfyriol academaidd strwythur clir.
Yn yr achos hyn, y strwythur ydy:
1. Cyflwyniad – 500 o eiriau
2. Prif ran adfyfyriol yn ffocysu ar 5 agwedd (ceir canllawiau isod) 5 x 600 o eiriau = 3000 o eiriau
3. Casgliad – 500 o eiriau
Prif nodwedd ymateb adfyfyriol academaidd ydy tynnu ar eich profiadau, meddyliau, a heriau mewn perthynas â chynnwys y modiwl. Bydd disgwyl i chi defnyddio ystod o gynnwys academaidd yn eich ymateb adfyfyriol, er mwyn seilio eich gwaith. Mae hyn yn  bwysig gan y bydd disgwyl i’r aseiniad dynnu ar y syniadau a gwybodaeth academaidd sydd yn cael eu cyflwyno yn y modiwl.  
Mae hawl gennych ysgrifennu yn y person cyntaf, neu'r trydedd berson, yn dibynnu ar ba un sy’n well gennych.
Strwythur Aseiniad - daw hyn mewn tair rhan.
Ar gyfer pob adran, ceir cyfres o awgrymiadau er mwyn eich helpu chi sgaffaldio eich ysgrifennu - dewiswch yr awgrym neu awgrymiadau sy'n eich helpu chi orau i strwythuro eich ysgrifennu adfyfyriol.

Adran 1 - Cyflwyniad (500 gair)

· Disgrifiwch eich cyd-destun - eich lleoliad
· Adfyfyriwch ar y rolau / arferion arwain yn eich cyd-destun, gan gyfeirio at gynnwys y modiwl
· Sicrhewch fod eich ysgol ac unrhyw unigolion yn ddienw - mae'r ffocws ar eich adfyfyrio ar arferion arwain sy'n rhan o'ch cyd-destun, nid unrhyw unigolion
· Canolbwyntiwch ar eich dealltwriaeth, eich profiad a'ch cwestiynau eich hun am arferion arweinyddol presennol yn eich lleoliad
· Gwnewch gysylltiadau uniongyrchol â chynnwys y modiwl a defnyddiwch  lenyddiaeth briodol wrth i chi adfyfyrio ar y mathau o arweinyddiaeth rydych chi'n eu gweld / profi yn eich cyd-destun neu leoliad.
· Esboniwch y bydd eich ymateb adfyfyriol yn ymddangos mewn 5 rhan gyda phob rhan yn uniongyrchol gysylltiedig â deilliant dysgu o’r modiwl.


Adran 2 - Prif ran (3000)

Yn y prif ran o’ch ymateb adfyfyriol, bydd disgwyl i chi ffocysu ar y pump deilliant dysgu o’r modiwl gan dynnu ar eich profiad personol, enghreifftiau, a meddyliau. Y deilliannau dysgu ydy:

	
1. Archwilio'r modelau, y dulliau a'r arferion sydd eu hangen i arwain a rheoli gweithwyr addysg proffesiynol.


	2. Gwerthuso theorïau o arweinyddiaeth dyranedig a chydweithredol, a sut maent yn rhoi fframwaith er mwyn arwain ddysgu proffesiynol yn effeithiol. 


	3. Gwerthuso'r arferion sy'n gysylltiedig ag arwain a rheoli gweithwyr proffesiynol yn effeithiol mewn gwahanol leoliadau addysg. 


	4. Archwilio'r seiliau tystiolaeth rhyngwladol sy'n ymwneud ag arweinyddiaeth system, arweinyddiaeth ganol, arweinyddiaeth ar y cwricwlwm, arweinyddiaeth athrawon ac arwain dysgu proffesiynol.  


	5. Archwilio'r berthynas rhwng gofynion polisi lleol a chenedlaethol a'r arfer o arwain a rheoli eraill. 





Wrth edrych ar y deilliannau dysgu or’ modiwl, isod ceir canllaw am yr hyn gallai gael eu cynnwys ym mhob un o’r pump adfyfyriad (600 o eiriau yr un) sydd yn gwneud y prif ran o’r aseiniad hwn. Wrth gwrs, mae modd defnyddio eich cwestiynau ac adfyfyrio eich hunan i ysgrifennu’r adran hon -  mae’r rhain yn bwyntiau er mwyn ysgogi meddwl. 
1. Ystyriwch y modelau, ymagweddau ac ymarferion arweinyddiaeth rydych wedi eu dysgu amdanynt yn ystod y modiwl hwn, gan adfyfyrio ac ystyried i ba raddau rydych yn gweld y rhain yn eich cyd-destun, i ba raddau yr ydych yn meddwl eu bod yn effeithiol, gan gynnig enghreifftiau o’r lleoliad a dod i gasgliadau personol am y cryfder, pwysigrwydd, ac effeithiolrwydd, fel sy’n briodol, o’r modelau hyn, yn ymarferol.
2. Gwerthuswch ac adfyfyriwch am theorïau ac ymagweddau arweinyddiaeth cydweithredol a dyranedig (distributed) o fewn eich cyd-destun, a soniwch am sut, ac i ba raddau, rydych yn gweld bod y rhain yn cynnig fframwaith ar gyfer ymagweddau cydweithredol ar gyfer dysgu proffesiynol. Bydd angen i chi esbonio’r ymagweddau hyn gan dynnu ar y llenyddiaeth academaidd ac yna cynnig enghreifftiau o’ch profiad eich hunan, adfyfyrio a sôn am y buddion a chyfyngiadau o’r ymagweddau arweinyddol hyn.
3. Adfyfyriwch yn feirniadol ar yr ymarferion sy'n gysylltiedig ag arwain a rheoli gweithwyr proffesiynol yn eich cyd-destun, gan edrych ar eich cyd-destun eich hun a chynnig enghreifftiau gwahanol o'r arferion arwain a welwch ar waith, ac ystyriwch i ba raddau mae'r arferion hyn yn effeithiol a pham? Nid bod yn feirniadol yw’r nod yma, ond i gynnig eich syniadau, gan ddefnyddio cynnwys modiwl am arferion arwain sy'n gweithio'n dda o'ch safbwynt chi.
4. Adfyfyriwch ar y dystiolaeth ryngwladol am arweinyddiaeth systemau, arweinyddiaeth ganol, arweinyddiaeth gwricwlaidd, arweinyddiaeth gan athrawon, a dysgu proffesiynol blaenllaw sy’n cael eu hamlinelli yn y modiwl hwn. Ar ôl adfyfyrio ar y gwahanol fathau o arweinyddiaeth. a defnyddio'r ystod o dystiolaeth, fel sy’n ymddangos yn  y modiwl, gallwch wedyn naill ai adfyfyrio ar un o'r elfennau hyn yn fanwl mewn perthynas â'ch cyd-destun eich hunan, neu edrych ar fwy nag un math o arweinyddiaeth. Byddai'r adfyfyrio yn gofyn i chi ystyried sut mae'r math o arweinyddiaeth rydych chi wedi'i dewis yn edrych yn eich cyd-destun, a gwerthuso'n feirniadol, o'ch profiad chi, pa mor dda mae’n gweithio a pha gwelliannu gallai gael eu gwneud. Unwaith eto, mae hwn yn adfyfyriad personol cyffredinol yn seiliedig ar gyfuniad o'r hyn rydych wedi ei ddysgu yn y modiwl, a'r hyn sydd wedi dod i’r amlwg wrth i chi adfyfyrio ar eich lleoliad eich hun.

5. Ystyriwch ac adfyfyriwch yn feirniadol ar y berthynas rhwng gofynion polisi lleol/cenedlaethol a'r ymarfer o arwain a rheoli eraill. Felly, byddech yn dewis polisi cyfredol ac yna ystyried sut mae hyn yn cael ei gyflwyno a'i weithredu yn eich lleoliad. Ar ôl rhoi rhywfaint o fanylion cyd-destunol, byddech wedyn yn ystyried yr ymarferion arwain sydd ar waith er mwyn cefnogi'r gwaith o weithredu’r polisi hwn. Gallwch gysylltu hyn gyda’r llenyddiaeth sydd wedi ei chynnwys yn y modiwl, ac ystyried i ba raddau gallai ymarferion arweinyddol eraill fod yn fyw buddiol a pham, neu esbonio paham yr ydych yn ystyried yr ymarferion arweinyddol presennol i fod yn ddigonol.


Adran 3 - Casgliad (500 o eiriau) 

Mae angen tynnu casgliadau o’ch adfyfyrio. 

Ceisiwch ganolbwyntio ar rhai themâu, meddyliau neu gwestiynau allweddol, ar sail eich dadansoddiad adfyfyriol a synthesis.

Ystyriwch os oes yna unrhyw fewnwelediadau newydd neu ddysgu i chi wedi codi oherwydd eich adfyfyrio. Os nad, pam lai?

Byddwch yn feirniadol, ond peidiwch â beirniadu – felly gofynnwch y cwestiwn beth. Beth os fyddwn ni’n gwneud X yn wahanol, pa ddulliau eraill o arwain sydd i gael all fod yn well, beth fyddai dull gwell o arwain, a paham?

Felly, sut yr ydych yn meddwl nawr am arweinyddiaeth, yn bersonol ac yn broffesiynol?

Pa agwedd o’r modiwl hoffwch ystyried mewn mwy o fanylder?


Canllawiau Cyflwyno 
Cyflwynir eich aseiniad trwy borth cyflwyno ar amgylchedd dysgu rhithiol (VLE) eich Prifysgol unigol.  Defnyddir Turnitin er mwyn gwrio am lên-ladrata. 
Meini prawf asesu
	
	Deilliant Dysgu

	Cyfeirnodi
	

	
Adnabod y modelau, y dulliau a'r arferion sydd eu hangen i arwain a rheoli gweithwyr addysg proffesiynol yn eich cyd-destun. 

	1

	
Gwerthuso theorïau o arweinyddiaeth dyranedig a chydweithredol, a sut maent yn rhoi fframwaith er mwyn arwain ddysgu proffesiynol yn effeithiol. 

	2

	
Gwerthuso yn feirniadol yr arferion sy'n gysylltiedig ag arwain a rheoli gweithwyr proffesiynol yn effeithiol yn eich cyd-destun. 

	3

	
Gwerthuso’n feirniadol y dystiolaeth rhyngwladol sy'n ymwneud ag arweinyddiaeth system, arweinyddiaeth ganol, arweinyddiaeth ar y cwricwlwm, arweinyddiaeth athrawon ac arwain dysgu proffesiynol.

	4

	Archwilio y feirniadol y berthynas rhwng gofynion polisi lleol a chenedlaethol a'r arfer o arwain a rheoli eraill.

	5


Ffiniau graddio
	
	DD
	Rhagoriaeth
(70%+)
	Teilyngdod
(60%-69%)
	Pasio
(50%-59%)
	Methu
(0-49%)
	Marc 

	Cyfeirnodi
	
	4-5
	3
	2-3
	0-2

	

	Adnabod y modelau, y dulliau a'r arferion sydd eu hangen i arwain a rheoli gweithwyr addysg proffesiynol yn eich cyd-destun.
	1
	14-19
	12-13
	10-11
	0-9
	

	
Gwerthuso theorïau o arweinyddiaeth dyranedig a chydweithredol, a sut maent yn rhoi fframwaith er mwyn arwain ddysgu proffesiynol yn effeithiol.
	2 
	14-19
	12-13
	10-11
	0-9
	

	Gwerthuso yn feirniadol yr arferion sy'n gysylltiedig ag arwain a rheoli gweithwyr proffesiynol yn effeithiol yn eich cyd-destun. 
	3
	14-19
	12-13
	10-11
	0-9
	

	Gwerthuso’n feirniadol y dystiolaeth rhyngwladol sy'n ymwneud ag arweinyddiaeth system, arweinyddiaeth ganol, arweinyddiaeth ar y cwricwlwm, arweinyddiaeth athrawon ac arwain dysgu proffesiynol.
	4
	14-19
	12-13
	10-11
	0-9
	

	Archwilio y feirniadol y berthynas rhwng gofynion polisi lleol a chenedlaethol a'r arfer o arwain a rheoli eraill.
	5
	14-19
	12-13
	10-11
	0-9
	

	
Cyfanswm

	






Cynllun Asesu
	Meini prawf asesu
	LO
	Rhagoriaeth (Rhagorol)
(70%+)
	Teilyngdod (Da)
(60%-69%)
	Pasio (Boddhaol)
(50%-59%)
	Methu
(0-49%)

	
Cyfeirnodi

	
	Mae cyfeirnodi Harvard yn rhagorol, ac yn cael ei ddefnyddio yn gywir ac yn gyson drwy gydol yr aseiniad er mwyn cydnabod ffynonellau'n glir. Rhestrir ffynonellau yn gyfan, yn glir ac yn gywir yn y llyfryddiaeth / rhestr cyfeirnodau.

	Mae arfer cyfeirnodi Harvard yn dda, ac yn cael ei ddefnyddio drwy gydol yr aseiniad er mwyn cydnabod ffynonellau’n glir, ond gyda rhai gwallau a/neu anghysondebau. Yn gyffredinol, rhestrir ffynonellau yn gywir ac yn glir yn y llyfryddiaeth / rhestr cyfeirnodau, ond gyda rhai gwallau.

	Mae arfer cyfeirnodi Harvard yn foddhaol ar y cyfan, ac yn cael ei ddefnyddio er mwyn cydnabod ffynonellau, ond gyda nifer o wallau ac anghysondebau cyson. Rhestrir ffynonellau yn y llyfryddiaeth / rhestr cyfeirnodau gyda nifer o wallau cyson.
	Mae arfer cyfeirnodi Harvard yn wael, gyda ffynonellau yn cael eu cydnabod mewn modd anghyson a/neu aneglur. Mae’r llyfryddiaeth / rhestr cyfeirnodau yn anghyson iawn, gyda gwallau trwyddi draw, a gall fod yn anghyflawn.


	Adnabod y modelau, y dulliau a'r arferion sydd eu hangen i arwain a rheoli gweithwyr addysg proffesiynol yn eich cyd-destun. 20%
	1
	Gwybodaeth ragorol o fodelau, y dulliau a'r arferion sydd eu hangen i arwain a rheoli gweithwyr addysg proffesiynol yn eich cyd-destun, gan ystyried ystod eang o lenyddiaeth ryngwladol. 


Casgliadau personol sy’n wybodus a manwl am gryfder, pwysigrwydd ac effeithiolrwydd, perthnasol, modelau gwahanol yn ymarferol. 
	Gwybodaeth dda o fodelau, y dulliau a'r arferion sydd eu hangen i arwain a rheoli gweithwyr addysg proffesiynol yn eich cyd-destun, gan ystyried ystod addas o lenyddiaeth ryngwladol. 


Casgliadau personol sy’n gadarn am gryfder, pwysigrwydd ac effeithiolrwydd, perthnasol, modelau gwahanol yn ymarferol. 


	Gwybodaeth foddhaol o fodelau, y dulliau a'r arferion sydd eu hangen i arwain a rheoli gweithwyr addysg proffesiynol yn eich cyd-destun, gan ystyried ystod addas o lenyddiaeth ryngwladol. 


Casgliadau personol sy’n foddhaol am gryfder, pwysigrwydd ac effeithiolrwydd, perthnasol, modelau gwahanol yn ymarferol. 

	Gwybodaeth annigonol o fodelau, y dulliau a'r arferion sydd eu hangen i arwain a rheoli gweithwyr addysg proffesiynol yn eich cyd-destun, gan ystyried ystod addas o lenyddiaeth ryngwladol. 


Casgliadau personol sy’n annigonol am gryfder, pwysigrwydd ac effeithiolrwydd, perthnasol, modelau gwahanol yn ymarferol. 


	Gwerthuso theorïau o arweinyddiaeth dyranedig a chydweithredol, a sut maent yn rhoi fframwaith er mwyn arwain ddysgu proffesiynol yn effeithiol.
20%



	2














	Gwerthuso beirniadol rhagorol o arweinyddiaeth dyranedig a chydweithredol gydag esboniad clir o theorïau, gan ystyried llenyddiaeth berthnasol a chyfoes. 







	Gwerthuso beirniadol da o theorïau sydd, ar y cyfan, yn berthnasol i gyd-destun y myfyriwr/wraig; mae ystod dda o theorïau yn cael eu syntheseiddio er mwyn cyfiawnhau penderfyniadau yn y lleoliad proffesiynol. 






	Gwerthuso beirniadol boddhaol o theorïau (efallai fydd yna dueddiad i ddisgrifio) sydd i raddau yn berthnasol i gyd-destun y myfyriwr/wraig; cyflwynir theorïau ar wahân ac maent o bosibl yn cyfiawnhau penderfyniadau yn y lleoliad proffesiynol. Ceir gwerthusiad dilys o ymarfer presennol ond mae cysylltiadau gyda theorïau yn foddhaol yn unig.


	Gwerthuso beirniadol annigonol o theorïau; nid yw perthnasedd i gyd-destun y myfyriwr/wraig yn cael ei archwilio digon; ni seilir penderfyniadau yn y lleoliad proffesiynol ar lenyddiaeth/theori perthnasol. Mae gwerthuso ymarfer presennol yn tueddol o fod yn  anecdotaidd ac nid yw’n cael ei gefnogi gyda digon o dystiolaeth na llenyddiaeth.



	Gwerthuso yn feirniadol yr arferion sy'n gysylltiedig ag arwain a rheoli gweithwyr proffesiynol yn effeithiol yn eich cyd-destun.  20%
	3
	Gwerthuso beirniadol rhagorol o’r arferion sy'n gysylltiedig ag arwain a rheoli gweithwyr proffesiynol yn effeithiol, gan ystyried ystod eang o lenyddiaeth academaidd ac yn cynnig enghreifftiau da o brofiad gydag adfyfyrio ac esboniad uchel eu safon ar y manteision a chyfyngiadau o’r ymagweddau arweinyddiaeth hyn.
	Gwerthuso beirniadol da o’r arferion sy'n gysylltiedig ag arwain a rheoli gweithwyr proffesiynol yn effeithiol, gan ystyried llenyddiaeth perthnasol academaidd, ac yn cynnig enghreifftiau o brofiad gydag adfyfyrio ac esboniad cadarn ar y manteision a chyfyngiadau o’r ymagweddau arweinyddiaeth hyn.


	Gwerthuso beirniadol boddhaol o’r arferion sy'n gysylltiedig ag arwain a rheoli gweithwyr proffesiynol yn effeithiol, gan ystyried rhywfaint o lenyddiaeth perthnasol academaidd, ac yn cynnig nifer fach o enghreifftiau o brofiad gydag adfyfyrio ac esboniad boddhaol ar y manteision a chyfyngiadau o’r ymagweddau arweinyddiaeth hyn.


	Gwerthuso beirniadol gwan o’r arferion sy'n gysylltiedig ag arwain a rheoli gweithwyr proffesiynol yn effeithiol, gan ystyried ystod gyfyng o lenyddiaeth perthnasol academaidd, ac yn cynnig nifer fach o enghreifftiau o brofiad gydag adfyfyrio ac esboniad annigonol ar y manteision a chyfyngiadau o’r ymagweddau arweinyddiaeth hyn.



	Gwerthuso’n feirniadol y dystiolaeth rhyngwladol sy'n ymwneud ag arweinyddiaeth system, arweinyddiaeth ganol, arweinyddiaeth ar y cwricwlwm, arweinyddiaeth athrawon ac arwain dysgu proffesiynol. 20%
	4
	Adfyfyrio gwybodus a manwl ar y dystiolaeth rhyngwladol sy'n ymwneud ag arweinyddiaeth system, arweinyddiaeth ganol, arweinyddiaeth ar y cwricwlwm, arweinyddiaeth athrawon ac arwain dysgu proffesiynol. Defnydd rhagorol o lenyddiaeth ryngwladol er mwyn cadarnhau eich sylwebaeth gwerthusol ac adfyfyriol.
	Adfyfyrio cadarn ar y dystiolaeth rhyngwladol sy'n ymwneud ag arweinyddiaeth system, arweinyddiaeth ganol, arweinyddiaeth ar y cwricwlwm, arweinyddiaeth athrawon ac arwain dysgu proffesiynol. Defnydd da o lenyddiaeth ryngwladol er mwyn cadarnhau eich sylwebaeth gwerthusol ac adfyfyriol.

	Adfyfyrio boddhaol ar y dystiolaeth rhyngwladol sy'n ymwneud ag arweinyddiaeth system, arweinyddiaeth ganol, arweinyddiaeth ar y cwricwlwm, arweinyddiaeth athrawon ac arwain dysgu proffesiynol. Defnydd boddhaol o lenyddiaeth ryngwladol er mwyn cadarnhau eich sylwebaeth gwerthusol ac adfyfyriol.

	Adfyfyrio annigonol ar y dystiolaeth rhyngwladol sy'n ymwneud ag arweinyddiaeth system, arweinyddiaeth ganol, arweinyddiaeth ar y cwricwlwm, arweinyddiaeth athrawon ac arwain dysgu proffesiynol. Defnydd annigonol o lenyddiaeth ryngwladol er mwyn cadarnhau eich sylwebaeth gwerthusol ac adfyfyriol.



	Archwilio y feirniadol y berthynas rhwng gofynion polisi lleol a chenedlaethol a'r arfer o arwain a rheoli eraill. 20%
	5
	Esboniad rhagorol o bolisi cyfredol a’i gweithrediad. Adfyfyrio craff ar yr ymagweddau arweinyddiaeth sydd yn eu lle er mwyn cefnogi gweithredu’r polisi hyn. Seilir y sylwebaeth feirniadol ar lenyddiaeth ryngwladol/cenedlaethol perthnasol a chyfoes.
	Esboniad da o bolisi cyfredol a’i gweithrediad. Adfyfyrio cadarn ar yr ymagweddau arweinyddiaeth sydd yn eu lle er mwyn cefnogi gweithredu’r polisi hyn. Seilir y sylwebaeth feirniadol ar lenyddiaeth perthnasol.
	Esboniad boddhaol o bolisi cyfredol a’i gweithrediad. Rhywfaint o adfyfyrio ar yr ymagweddau arweinyddiaeth sydd yn eu lle er mwyn cefnogi gweithredu’r polisi hyn. Seilir y sylwebaeth feirniadol ar rhywfaint o lenyddiaeth.
	Esboniad gwan o bolisi cyfredol a’i gweithrediad. Adfyfyrio annigonol ar yr ymagweddau arweinyddiaeth sydd yn eu lle er mwyn cefnogi gweithredu’r polisi hyn. Cysylltiad gwan gyda llenyddiaeth perthnasol.





